Ir-Regolament tal-Kummissjoni (KEE) Nru 650/91
tat-18 ta' Marzu 1991
dwar l-applikazzjonijiet għall-għajnuna f'għamla ta' programmi operazzjonali mit-Taqsima ta' Gwida tal-Fond Agrikolu Ewropew ta' Gwida u Garanzija (FAEGG) fir-rigward ta' investimenti biex jitjiebu l-kondizzjonijiet ta' proċessar u marketing għal prodotti tas-sajd u akwakultura
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 4042/89 tad-19 ta' Diċembru 1989 dwar it-titjib tal-kondizzjonijiet li taħthom prodotti tas-sajd u akkwakultura jkunu pproċessati u mqiegħda fis-suq [1], u b'mod partikolari l-Artikolu 8 (3) tiegħu,
Wara konsultazzjoni mal-Kumitat Permanenti dwar l-Industrija tas-Sajd,
Billi applikazzjonijiet għal għajnuna mit-Taqsima ta' Gwida tal-FAEGG sottomessi fl-għamla ta' programmi operazzjonali skond l-azzjoni komuni għat-titjib ta' kondizzjonijiet li taħthom prodotti ta' sajd u akkwakultura jkunu pproċessati u mqiegħda fis-suq għandu jkun fihom l-informazzjoni kollha meħtieġa għall-eżami tagħhom skond ir-rekwiżiti ta-Regolament (KEE) Nru 4042/89,
ADOTTAT DAN IR-REGOLAMENT:
Artikolu 1
1. Applikazzjonijiet għal għajnuna mit-Taqsima ta' Gwida tal-FAEGG, fl-għamla ta' programmi operazzjonali fir-rigward ta' investimenti għal titjib tal-kondizzjonijiet li taħthom prodotti ta' sajd u akkwakultura jkunu pproċessati u mqiegħda fis-suq għandhom ikunu ssottomessi b'żewġ kopji u għandu jkun fihom l-informazzjoni u d-dokumenti speċifikati fl-Anness.
2. Applikazzjonijiet li ma jissodifawx il-kondizzjonijiet fil-paragrafu 1 m'għandhomx ikunu kkunsidrati.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Marzu 1991.